Kultuur - Laerskool Eikestad Stellenbosch
Die pragtige klanke van viool, blokfluit, tjello, saksofoon, klarinet, dwarsfluit,
kitaar, ukulele, klavier en sang vul die gange van ons skool van vroeg soggens tot saans.
Orkeste, kore en Redenaars rond hierdie prentjie van kultuurkeuses af.
Die skool bied tans die volgende kultuur aktiwiteite aan:
Orkesleier: Mariëtte Schumann
Orkeshulp: Dr Mariaan Du Preez-Briggs
20 tot 30 musiekleerlinge
Graad 4 tot graad 7
Eie instrument (Strykinstrumente: Viool, Altviool, Tjello, Kontrabas; Houtblaasinstrumente: Dwarsfluit, Blokfluit, Klarinet, Saksofoon, Hobo, Fagot; Koperblaasinstrumente: Trompet, Tromboon, Tuba en Slaginstrumentaliste.)
Klavierspelers sal ‘n Orff-instrument toegewys word. (Glockenspiel; Metallofoon; Xilofoon, Basstawe ) Daar is ook drie marimba,s (Alt, Tenoor en Bas) wat gespeel kan word.
‘n Oudisie word gespeel as daar nie UNISA, ABRSM of Trinity eksamenuitslae is nie. Musiekonderwysers mag ook n aanbeveling maak vir geskiktheid. Dit is ‘n uitgesoekte groep wat as aansporing dien vir ander musiekleerders om die standard te bereik en dan saam te speel.
Donderdae 17:00 tot 19:00 in Orkesklas
Eerste Saterdag van onderskeidelik die eerste en tweede kwartaal sal die Eikeorkes van 10:00 tot 14:00 in die skoolsaal bymekaar kom om nuwe stukke in te bestudeer.
Skoolfunksies: Kultuursaal twee keer n jaar, uitruilnaweek met Bishops Primary, Laerskool Weber Gedenk, Paasdiens en Dankdiens aan die einde van die jaar.
Kunswedstryde: Stellenbosch Kunswedstryd en Parel Vallei Eisteddfod
Skoolkommunikeerder vir optrededatums en weeklikse oefeninge.
Ons kweek ‘n liefde en waardeering by leerders vir sang en musiek deur liedere te sing wat hul leefwêreld aanspreek op ‘n humoristiese of ligte noot. Ons werk hard aan veral stembou, gehoor en asemhaling.
Die Juniorkoor bestaan uit leerders van Gr 1-2. Slegs leerders wat oudisies geslaag het, kan lid van die koor word.
Dinsdae en Vrydae: 07:00 – 07:45 (Aktiwiteitssentrum)
Die Akkerkoor bestaan uit leerders van Gr. 3–4
Slegs leerders wat oudisies geslaag het, kan lid word van die koor.
Dinsdae en Woensdae: 07:00 – 07:45 (Skoolsaal)
Die Eikekoor bestaan uit leerders van Gr. 5 –7.
Maandae: 14:00 – 15:00 (Skoolsaal)
Vrydae: 7:00 – 8:00 (Skoolsaal)
074 581 5566
Musiek vorm ‘n integrale deel van die samelewing en die waarde en betekenis wat musiek tot ‘n kind se opvoeding asook ontwikkeling voeg, kan nie genoeg beklemtoon word nie.
Die volgende verskeidenheid musiekkursusse word by Eikestad aangebied:
Klavier vanaf Graad 1
Viool vanaf Graad 1
Tjello vanaf Graad 3
Dwarsfluit vanaf Graad 4
Saxofoon vanaf Graad 4
Klarinet vanaf Graad 4
Kitaar vanaf Graad 4
Blokfluit vanaf Graad 1
Sang vanaf Graad 1
Musiekoriëntasie Graad R
Slakorkes Graad 1,2 en 3
Sien Kommunikeerder, onder Bronne, ivm fooie.
Redenaars by Laerskool Eikestad is ‘n lewendige en dinamiese komponent van Eikestad Kultuur.
Ons missie is om goeie taalgebruik onder leerders te bevorder. Ons skep ook die geleentheid om voor openbare gehore ‘n toespraak te lewer – voorwaar ‘n vaardigheid wat so leerder lewenslank sal baat.
Interne kompetisies word ter voorbereiding aangebied. Kompetisies soos die ATKV, Oppie Tong Af en Radikale Redenaars bied aan redenaars die geleentheid om plaaslik sowel as Nasionaal deel te neem.
Ons graad 3 tot 7-leerders ontwikkel ook op hierdie wyse hul selfvertroue en leierseienskappe.
Een toespraak per leerder per jaar word gebruik. Buite-afrigting is by die skool beskikbaar. Riglyne en belangrike datums word deur die redenaarshoof aan ouers gekommunikeer.